EkBass/fiwiki-20250220-pages-articles huggingface dataset:
Proudin oireyhtymä

Proudin oireyhtymä on X-kromosomissa periytyvä synnynnäinen oireyhtymä, jota aiheuttavat useat ARX-geenin mutaatiot. Se aiheuttaa yksilöllisesti vaihtelevan oirekuvan, jolle kuitenkin tyypillisiä ovat virtsa- ja sukupuolielinten poikkeavuudet, spastisuus, aivokurkiaisen puuttuminen, kehitysvamma ja neurologiset ongelmat. Proudin oireyhtymä aiheuttaa oireita pääasiassa miespuolisilla, ja tyypillisesti miespuolisten potilaiden oireet ovat vaikeammat kuin naispuolisten potilaiden oireet ilmetessäänkin.Johanna Rintahaka, Proudin oireyhtymä Tukiliitto 27.9.2022, viitattu 9.7.2023 Proudin oireyhtymä aiheuttaa usein jo raskauden ajan tutkimuksissa havaittavissa olevan poikkeavan kehityksen. Varhaislapsuudessa voivat ilmetä mikrokefalia ja pituuskasvun hidastuminen. Kehitysvamma, epilepsia ja dystonia ovat tyypillisiä. Kehitysvammaisuus usein ilmenee miespuolisilla vaikea-asteisena. Virtsa- ja sukupuolielinten ongelmina voivat ilmetä erilaiset rakennepoikkeamat, piilokiveksisyys, hypospadia ja munuaisten kehityshäiriö. Proudin oireyhtymään liittyvät osin poikkeavat kasvonpiirteet, kuten hypertelorismi ja suurisilmäisyys. Joskus on kuvattu näköhermon surkastumista, silmävärvettä ja kuulovamma. Lisäksi Proudin oireyhtymään saattaa liittyä skolioosia ja raajakontraktuuria. Proudin oireyhtymän aiheuttama taudinkuva riippuu sen taustalla olevasta mutaatiotyypistä. Rakennepoikkeavuudet ovat runsaampia ARX-geenin tuottaman proteiinin valmistamisen keskeyttävän mutaation ollessa kyseessä. Proudin oireyhtymän esiintyvyys on tuntematon samoin kuin siitä kärsivien potilaiden elinajanodote. Proudin oireyhtymän hoito on oireenmukaista. Erotusdiagnostiikassa huomioitavia tiloja ovat Ohtaharan oireyhtymä, Westin oireyhtymä, Partingtonin oireyhtymä ja muut X-linkittyneet kehitysvammaoireistot. Jotkin ARX-geenin mutaatiot saattavat myös aiheuttaa pelkän kehitysvammaisuuden ilman laajempaa oireyhtymää. == Lähteet == Luokka:Oireyhtymät Luokka:Perinnölliset sairaudet
Partingtonin oireyhtymä

Partingtonin oireyhtymä on X-kromosomissa peittyvästi periytyvä oireyhtymä, jonka tyypillisiä piirteitä ovat kehitysvamma ja käsien liikehäiriö. Oireyhtymää aiheuttavat ARX-geenin mutaatiot, usein geenin tietyn alueen duplikaatio.Johanna Rintahaka, Partingtonin oireyhtymä Tukiliitto 30.9.2022, viitattu 9.7.2023 Partingtonin oireyhtymä aiheuttaa oireita enimmäkseen miespuolisilla. Jos naispuolisilla ilmenee oireita, ne ovat usein lievempiä. Partingtonin oireyhtymään liittyvä kehitysvamma on tyypillisesti lievä tai keskivaikea. Yksi tyypillisimmistä oireyhtymän piirteistä on varhaislapsuudessa alkava käsien dystonia, joka voi vaikeutua vähitellen lapsen varttuessa. Erityisen yleisesti liikehäiriöitä esiintyy ranteissa ja sormissa. Dystonia vaikeuttaa hienomotoriikkaa vaativien toimintojen suorittamista. Se voi ilmetä myös kasvojen lihaksissa. Dystonia voi aiheuttaa dysartriaa, runsasta kuolaamista sekä poikkeavan kävelyasennon ja -tyylin. Osalla potilaista on esiintynyt epilepsiaa ja autismin kirjon häiriöille ominaisia piirteitä. Yleensä Partingtonin oireyhtymän yhteydessä ei esiinny rakennepoikkeamia, mutta skolioosi saattaa ilmetä. Partingtonin oireyhtymän taudinkuva on yksilöllisesti vaihteleva. Se todetaan geenitutkimuksen ja oirekuvan pohjalta. Hoito on oireenmukainen. Partingtonin oireyhtymän esiintyvyydeksi on arvioitu vastasyntyneillä alle yksi miljoonaa kohden. M. W. Partington kuvasi mukaansa nimetyn oireyhtymän vuonna 1988. == Lähteet == Luokka:Oireyhtymät Luokka:Perinnölliset sairaudet
Qazi–Markouizosin oireyhtymä

Qazi–Markouizosin oireyhtymä on erittäin harvinaisena pidetty synnynnäinen oireyhtymä, joka aiheuttaa keskushermoston, lihasten ja luuston poikkeavuuksia.Johanna Rintahaka, Qazi-Markouizosin oireyhtymä Tukiliitto 19.1.2022, viitattu 9.7.2023 Qazi–Markouizosin oireyhtymän piirteitä ovat etenemätön synnynnäinen hypotonia, krooninen ummetus, vaikeat psykomotorisen kehityksen viive ja kehitysvamma sekä poikkeavat kämmenten, jalkapohjien ja sormenpäiden uurteet.Qazi-Markouizos syndrome Orphanet, viitattu 9.7.2023 Luuston kypsyminen on oireyhtymässä epätasaista. Tyypin 2 lihassäikeet ovat tavallista suurempia ja tavallista edustetumpia lihaksissa. Myös aivosähkökäyrän poikkeavuus ja epileptisiä kohtauksia on ilmennyt Qazi–Markouizosin oireyhtymän yhteydessä. Mahdollisia muita oireyhtymän piirteitä ovat piilokiveksisyys, hypertelorismi ja avoin, kuolaa valuva suu. Oireyhtymä kuvattiin vuonna 1994 kolmella puertoricolaisella pojalla, jotka eivät olleet sukua toisilleen. Geneettinen syy ja periytymistapa ovat jääneet tuntemattomiksi. Myöhempiä raportteja ei ole julkaistu lääketieteellisessä kirjallisuudessa. Qazi–Markouizosin oireyhtymän hoito on oireenmukainen. == Lähteet == Luokka:Oireyhtymät
Yannick Lahti

Yannick Lahti (s. 1990) on suomalainen populismin ja poliittisen viestinnän tutkija.Yannick Lahti Into Kustannus 12.4.2023, viitattu 9.7.2023 Lahti väitteli kesäkuussa 2022 tohtoriksi Bolognan yliopistosta aiheenaan eurooppalainen populistinen poliittinen viestintä. Hän on Helsingin yliopiston tutkijatohtori.Markus Määttänen, Suomessa saattaa olla kohta tilaa uudelle populisti­puolueelle, sanoo tieto­kirjailija Helsingin Sanomat 17.4.2023, viitattu 9.7.2023 Lahti on toiminut laajasti tiedotusvälineissä kirjoittajana ja televisiokommentaattorina varsinkin eurooppalaisen oikeistopopulismin aiheista. 12\. huhtikuuta 2023 Into Kustannus julkaisi Lahden ja Matti Mörttisen tietokirjan Populismin anatomia. Kirja tuli suosituksi ja sai laajaa julkisuutta.Ismo Alhoniemi, Tietokirjailija Yannick Lahti: Populismissa on kyse ”heistä” ja ”meistä” Kulttuuritoimitus 29.6.2023, viitattu 9.7.2023 Lahti on pitänyt populismi-sanaa usein väärin käytettynä. Hän ei pidä populismia ideologiana vaan varsinkin poliittisen viestinnän tyylinä. Lahden mukaan populistisessa retoriikassa yhteiskunta muodostuu "meistä" ja "heistä" sekä kansa "meistä" ilman "heitä". Hän näkee populismille tyypillisenä kansan jakamisen keskenään eriarvoisina pidettyihin ryhmiin. Lahti asuu Bolognassa. == Vaaliehdokkuudet ja -tulokset == * EU-parlamenttivaalit 2019: 2709 ääntä (SDP)Yannick Lahti Yle, vaalikone, viitattu 9.7.2023 * Kuntavaalit 2021: 234 ääntä (SDP, Jyväskylä)Yannick Lahti Yle, tulospalvelu, viitattu 9.7.2023 * Aluevaalit 2022: 73 ääntä (SDP, Keski-Suomen hyvinvointialue)Yannick Lahti Mtv Uutiset, vaalitulospalvelu, viitattu 9.7.2023 ==Teokset== * * == Lähteet == Luokka:Suomalaiset politiikan tutkijat Luokka:Suomalaiset tietokirjailijat Luokka:Vuonna 1990 syntyneet Luokka:Elävät henkilöt
Akropolis-ralli 1991

Akropolis-ralli 1991 (viralliselta nimeltään 38. Rally Acropolis) oli rallin maailmanmestaruussarjan kilpailu kaudella 1991. Kilpailu järjestettiin 2. - 5\. kesäkuuta 1991. Kilpailu oli kauden kuudes ja erikoiskokeiden yhteispituus oli (suunniteltu pituus oli ). == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Juha Kankkunen Juha Piironen Lancia Delta HF Integrale 16v 7:20.05 0.0 2\. Carlos Sainz Luis Moya Toyota Celica GT-4 (ST165) 7:21.06 +1.01 3\. Massimo Biasion Tiziano Siviero Lancia Delta HF Integrale 16v 7:23.35 +3.30 4\. Didier Auriol Bernard Occelli Lancia Delta HF Integrale 16v 7:24.47 +4.42 5\. Armin Schwarz Arne Hertz Toyota Celica GT-4 (ST165) 7:25.40 +5.35 6\. Mikael Ericsson Claes Billstam Toyota Celica GT-4 (ST165) 7:30.00 +9.55 7\. Kenneth Eriksson Staffan Parmander Mitsubishi Galant VR-4 7:36.05 +16.0 8\. Hannu Mikkola Johnny Johansson Mazda 323 GT-X 7:36.54 +16.49 9\. David Llewellin Peter Diekmann Nissan Sunny GTI-R 7:50.45 +30.40 10\. Giannis Vardinogiannis Konstantinos Stefanis Lancia Delta HF Integrale 16v 8:15.48 +55.43 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1991 Luokka:Akropolis-ralli
RAC-ralli 1993

RAC-ralli 1993 (viralliselta nimeltään 49. Network Q RAC Rally) oli rallin maailmanmestaruussarjan kilpailu kaudella 1993. Kilpailu järjestettiin 21. - 24\. marraskuuta 1993. Kilpailu oli kauden viimeinen ja erikoiskokeiden yhteispituus oli . Kuljettajien maailmanmestaruus ratkesi edeltäneessä Katalonian rallissa Juha Kankkuselle. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Juha Kankkunen Nicky Grist Toyota Celica Turbo 4WD (ST185) 6:25.48 0.0 2\. Kenneth Eriksson Staffan Parmander Mitsubishi Lancer Evo I 6:27.32 +1.44 3\. Malcolm Wilson Bryan Thomas Ford Escort RS Cosworth 6:31.26 +5.38 4\. François Delecour Daniel Grataloup Ford Escort RS Cosworth 6:32.57 +7.09 5\. Ari Vatanen Bruno Berglund Subaru Impreza 555 6:33.59 +8.11 6\. Didier Auriol Bernard Occelli Toyota Celica Turbo 4WD (ST185) 6:39.39 +13.51 7\. Richard Burns Robert Reid Subaru Legacy RS 6:47.25 +21.37 8\. Armin Schwarz Peter Thul Mitsubishi Lancer Evo I 6:51.02 +25.14 9\. Mats Jonsson Lars Bäckman Toyota Celica Turbo 4WD (ST185) 7:00.48 +35.00 10\. Alister McRae David Senior Subaru Legacy RS 7:02.12 +36.24 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1993 Luokka:Walesin ralli
Kristian IVs gate

Kristian IVs gate on Oslon ydinkeskustassa sijaitseva katu, joka ulottuu Professor Aschehougs plassilta Nordraaks plassille, josta se jatkuu Wergelandsveieninä. Katu on nimetty vuosina 1588–1648 Tanskan ja Norjan kuninkaana toimineen Kristian IV:n mukaan, joka perusti Kristianian eli nykyisen Oslon keskustan vuonna 1624. ==Kuvia== Bøndernes hus TRS 041217 003.jpg|Kristian IVs gate 2: Hotelli Bondeheimen. Hotel Bristol IMG 9960 rk 163579.JPG|Kristian IVs gate 7: Hotel Bristol (Fin Rahn, 1920) DetNorskeTeatret.JPG|Kristian IVs gate 8: Det Norske Teatret Oslo Medisinske selskap Chr IV gate 9 rk 163153 IMG 0547.JPG|Kristian IVs gate 9: Norjan lääketieteellisen seuran rakennuttama talo (Henrik Nissen, 1892). Seinän kulmassa on Pyhää Yrjöä ja lohikäärmettä edustava veistos (Brynjulf Bergslien). ==Lähteet== ==Aiheesta muualla== Luokka:Oslon kadut
Timo Hanttu

Timo Kari Kullero Hanttu (s. 13. helmikuuta 1944 Helsinki) on suomalainen eläköitynyt pankinjohtaja, joka on saanut kauppaneuvoksen arvonimen. Viitattu 9.7.2023. Timo Hanttu syntyi veturinkuljettaja Eino Hantun ja lasityöläinen Helli Hantun perheeseen. Hän avioitui 1970 sairaanhoitaja Asta Saaren kanssa. Hanttu tuli ylioppilaaksi Riihimäen lyseosta 1963 ja valmistui yhteiskuntatieteen kandidaatiksi 1969 ja maisteriksi 1970 Tampereen yliopistosta. Hän on suorittanut myös muun muassa kiinteistönvälittäjän tutkinnon. Hanttu oli kesäapulainen Kansallis-Osake-Pankissa 1969, Elimäen Säästöpankin Korian konttorin johtaja 1970–1972, Hämeenkyrön Säästöpankin apulaisjohtaja ja Kyröskosken konttorin johtaja 1972–1973, Iitin Säästöpankin toimitusjohtaja 1974–1978, Toijalan Säästöpankin toimitusjohtaja 1978–1981, Ylä-Savon Säästöpankin toimitusjohtaja 1981–1988 ja Etelä-Karjalan Säästöpankin toimitusjohtaja Lappeenrannassa 1988–2004 ja johtokunnan puheenjohtaja 1994–2004. Hän oli myös julkinen kaupanvahvistaja Toijalassa 1979–1981 ja hänellä on ollut useita luottamustehtäviä, mukaan lukien Iitin kunnanvaltuuston jäsenyys 1976–1978 sekä useat pankkialan ja liikeyritysten hallitus- ja hallintoneuvostopaikat. Kauppaneuvoksen arvonimen Hanttu sai 2004. == Lähteet == Luokka:Suomalaiset pankinjohtajat Luokka: Iitin kunnanvaltuutetut Luokka:Kauppaneuvokset Luokka:Vuonna 1944 syntyneet Luokka:Elävät henkilöt
Hanttu

Hanttu on sukunimi, joka on muun muassa seuraavilla suomalaisilla henkilöillä: * Aksu Hanttu (oik. Aki Hanttu, s. 1979), muusikko, musiikkituottaja ja televisiojuontaja * Armas Hanttu (1893–1957), oopperalaulaja, tenori * Petri Hanttu (s. 1965), näyttelijä * Timo Hanttu (s. 1944), pankinjohtaja, kauppaneuvos
Julius Middelthun

Julius Middelthun (3. heinäkuuta 1820 Kongsberg – 5. toukokuuta 1886 Kristiania) oli norjalainen kuvanveistäjä. Hän opiskeli muun muassa Kööpenhaminassa Herman Vilhelm Bissen oppilaana sekä Roomassa. Middelthun tunnetaan erityisesti muotokuvista. Häntä pidetään klassistisen kauden merkittävimpänä norjalaisena kuvanveistäjänä. ==Töitä== Trefoldighetskirken Døpefont engel3.JPG|Enkelin mallinen kastemalja Trefoldighetskirkenissä Oslossa. Anton Martin Schweigaard by Julius Middelthun 587A6946.jpg|Anton Martin Schweigaardin patsas Oslon yliopiston päärakennuksen edustalla. ==Lähteet== ==Aiheesta muualla== Luokka:Norjalaiset kuvanveistäjät Luokka:Vuonna 1820 syntyneet Luokka:Vuonna 1886 kuolleet
Katalonian ralli 1993

Katalonian ralli 1993 (viralliselta nimeltään 29. Rallye Catalunya - Costa Brava) oli rallin maailmanmestaruussarjan kilpailu kaudella 1993. Kilpailu järjestettiin 2. - 4\. marraskuuta 1993. Kilpailu oli kauden toiseksi viimeinen ja erikoiskokeiden yhteispituus oli . Kuljettajien maailmanmestaruus ratkesi Juha Kankkuselle ennen François Delecouria. Valmistajien mestaruus oli jo ratkennut Toyotalle ja Toyota ei nimennyt kuljettajia valmistajien pisteille sääntörajoituksien myötä. Vain Ford ja Lancia kilpailivat valmistajien pisteistä kilpailussa. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. François Delecour Daniel Grataloup Ford Escort RS Cosworth 5:36.19 0.0 2\. Didier Auriol Bernard Occelli Toyota Celica Turbo 4WD (ST185) 5:37.19 +1.00 3\. Juha Kankkunen Nicky Grist Toyota Celica Turbo 4WD (ST185) 5:40.28 +4.09 4\. Massimo Biasion Tiziano Siviero Ford Escort RS Cosworth 5:42.57 +6.38 5\. Alessandro Fiorio Vittorio Brambilla Lancia Delta HF Integrale 5:44.07 +7.48 6\. Gustavo Trelles Jorge del Buono Lancia Delta HF Integrale 5:46.27 +10.08 7\. Bruno Thiry Stéphane Prévot Opel Astra 6:03.47 +27.28 8\. Luis Climent José Muñoz Opel Astra 6:07.37 +31.18 9\. Jose María Bardolet Joaquim Muntada Opel Astra 6:08.02 +31.43 10\. Oriol Gómez Marc Martí Peugeot 106 6:18.19 +42.00 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1993 Luokka:Katalonian ralli
Aksel Enberg

Aksel Fredrik Enberg (9. heinäkuuta 1873 Tampere – 4. huhtikuuta 1936 Tampere) oli suomalainen puutarhuri ja Tampereella toimineen Reinolan kauppapuutarhan perustaja.Paja.ahlman.fi : Aksel Enberg60 vuotta, Aamulehti, 09.07.1933, nro 179, s. 5, Kansalliskirjaston digitaaliset aineistotKauppapuutarhuri A. F. Enberg, Aamulehti, 07.04.1936, nro 95, s. 5, Kansalliskirjaston digitaaliset aineistot Aksel Enbergin isä Johan Enberg oli Frenckellin paperitehtaan puutarhuri. Enbergistä tuli 17-vuotiaana Kauniaisten kartanon puutarhuri. Hän muutti kolmen vuoden päästä Nokialle ja vuoden kuluttua takaisin Tampereelle. Enberg perusti ensimmäisen kauppapuutarhan Tampereelle ollessaan kauppaneuvos Hakulinin puutarhurina Onkiniemessä ja vuonna 1897 hän hankki Tampereen ensimmäiset siemen- ja kukkakauppaoikeudet. Vuonna 1902 Enbergillä oli jo myymälä Kauppakadulla ja toinen myymälä Tampereen kauppahallissa. Vuonna 1900 Enberg vuokrasi Hyhkyssä Pyhäjärven rannalla sijainneita maita Hatanpään kartanolta ja perusti sinne Reinolan kauppapuutarhan, josta kehittyi Tampereen ja keskisen Suomen suurin kauppapuutarha. Puutarha sai nimensä Enbergin vanhimman pojan Reinon mukaan. 1930-luvun alussa puutarhaan kuului 18 kasvihuonetta ja 18,5 hehtaaria puutarhamaata. Vuonna 1929 puutarhasta muodostettiin osakeyhtiö Reinola Oy ja kaikki Enbergin yhdeksän lasta ottivat sukunimekseen Reinola. Puutarha joutui konkurssiin 1930-luvun alun pulavuosina ja se myytiin. Puutarhuri Aku Niittymies jatkoi puutarhan toimintaa aina vuoteen 1967 jolloin puutarhan maat myytiin Tampereen kaupungille asuntorakentamista varten.Paja.ahlman.fi : Puutarhakauppa Aksel Enberg toimi vuonna 1896 perustetun Tampereen Puutarhaseuran puheenjohtajana, sihteerinä ja kirjastonhoitajana. Hänen yhdeksästä lapsestaan kuusi jatkoi puutarha-alalla. Vanhin poika Reino Reinola valmistui vuonna 1919 puutarhateknikoksi Lepaan puutarhaopistosta ja hän avasi vuonna 1938 siemenkaupan Laukontorin varrella. Liike siirtyi 1940-luvulle Keskustorin varrelle ja toimi siellä aina 1990-luvulle saakka. Aksel Enberg kuoli 62-vuotiaana huhtikuussa 1936. ==Lähteet== Luokka:Suomalaiset puutarhurit Luokka:Vuonna 1873 syntyneet Luokka:Vuonna 1936 kuolleet
Calvin Bassey

Calvin Bassey Ughelumba (s. 31. joulukuuta 1999 Aosta, Italia) on nigerialais- englantilainen jalkapalloilija, joka edustaa lontoolaisseura Fulhamia ja Nigerian maajoukkuetta keskuspuolustajana. Bassey on Leicester Cityn kasvatti, mutta ei tehnyt joukkueessa debyyttiä, ennen kun hän siirtyi Rangersiin heinäkuussa 2020 neljävuotisella sopimuksella. Hän pelasi Rangersissa 65 ottelussa kahdella kaudella ja voitti myös Skotlannin Valioliigan ja Skotlannin cupin. Vuoden 2022 kesän siirtoikkunassa Bassey siirtyi Ajaxiin, joka on Rangersin siirtohistorian kallein pelaajamyynti. Seuraavana heinäkuuna Bassey siirtyi Fulhamiin. == Seurajoukkueura == === Rangers === Kesäkuussa 2020 Rangers teki ensisopimuksen Calvin Basseyn kanssa, vahvistaen siirron siirtoikkunan avauduttua heinäkuussa 2020. Elokuussa 2020 hän teki debyyttinsä Skotlannin liigan ottelussa St. Mirrenia vastaan. Hän teki ensimmäisen ja ainoan maalinsa joukkueelle Skotlannin liigacupin ottelussa Falkirkia vastaan marraskuussa 2020. Hän oli myös avainpelaaja Rangersin matkassa Eurooppa- liigan finaaliin, jolloin Rangers hävisi Frankfurtille rangaistuspotkukilpailussa. === Ajax === Heinäkuussa 2021 Bassey siirtyi Ajaxiin viisivuotisella sopimuksella ja yhteensä 26,5 miljoonan euron siirtokorvauksella, joka on Rangersin siirtohistorian kallein pelaajamyynti. Debyyttiottelussaan Alankomaiden supercupissa hän tuli vaihdosta kentälle ja otti punaisen kortin, kun ottelua oli jäljellä 11 minuuttia. Hän teki ensimmäisen ja ainoan maalinsa joukkueessa Eredivisien 9. kierroksen ottelussa Volendamia vastaan lokakuussa 2022. === Fulham === Heinäkuussa 2023 Bassey siirtyi Fulhamiin neljän vuoden sopimuksella ja 21 miljoonan euron siirtokorvauksella. == Maajoukkueura == Italiassa syntynyt Bassey pystyi pelaamaan Nigerialle, Englannille ja Italialle maajoukkuetasolla. Vuonna 2021 Bassey päätti edustaa Nigeriaa hyväksyessään kutsun vuoden 2022 MM-kisojen karsintaotteluihin. Hän teki debyyttinsä karsintojen ottelussa Ghanaa vastaan maaliskuussa 2022. == Yksityiselämä == Calvin Bassey on veli nimeltä Matthew Bassey, joka tekee rap-musiikkia nimellä Y.CB. == Saavutukset == Päivitetty 9. heinäkuuta 2023. ==== Rangers ==== * Skotlannin mestari: 2020-2021 * Skotlannin cupin voittaja: 2021-2022 == Lähteet == Luokka: Nigerialaiset jalkapalloilijat Luokka: Vuonna 1999 syntyneet Luokka:Elävät henkilöt
Golda Rosheuvel

Golda Rosheuvel (s. 2. toukokuuta 1970 Guyana, Etelä-Afrikka) on englantilainen näyttelijä ja laulaja. Hänet tunnetaan lukuisista teatteri rooleistaan sekä roolistaan kuningatar Charlottena Netflixin televisiosarjoissa Bridgerton ja Bridgerton: Kuningatar Charlotte. ==Ura== Rosheuvel näytteli Kuningatar Charlottea kahdessa eri sarjassa, jossa toisessa Bridgerton: Kuningatar Charlotte hän esittää vanhempaa Charlottea, kun nuorempaa versiota esittää India Amarteifio. ==Lähteet== Luokka:Englantilaiset näyttelijät Luokka:Englantilaiset laulajat Luokka:Vuonna 1970 syntyneet Luokka:Elävät henkilöt
Monte Carlo -ralli 1994

Monte Carlo -ralli 1994 (viralliselta nimeltään 62. Rallye Automobile de Monte-Carlo) oli rallin maailmanmestaruussarjan ensimmäinen kilpailu kaudella 1994. Kilpailu järjestettiin 22. - 27\. tammikuuta 1994. == Reitti == Kokoontumisajon lähtöpaikat olivat Bad Homburg, Barcelona, Lausanne, Reims, Torino ja Monaco. Yön yli ajettu kokoonatumisajo päättyi Valenceen, josta varsinainen reitti alkoi, ja jossa vietettiin ensimmäinen yötauko. Seuraava yötauko oli Gapissa ja kolmas Monacossa, kuin myös rallin maali. Erikoiskokeita oli 22 ja niiden yhteispituus oli . Kaikki erikoiskokeet ajettiin yhteen kertaan. Viimeinen osuus ajettiin tiistain ja keskiviikon välisenä yönä. Pisin erikoiskoe oli 43-kilometrinen Le Sappey en Chartreuse. Myös Burzetin erikoiskoe oli yli 40 kilometriä pitkä. == Kilpailun tapahtumia == McRae ja Schwarz ajoivat ulos lumella, jota ei ollut heidän nuoteissaan. Molemmat sanoivat, että katsojat olivat lapioineet lunta tielle. Schwarz menetti aikaa 16 minuuttia ja McRae menetti aikaa 40 minuuttia. Didier Auriol ajoi ulos eikä päässyt takaisin tielle. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. François Delecour Daniel Grataloup Ford Escort RS Cosworth 6:12.20 0.0 2\. Juha Kankkunen Nicky Grist Toyota Celica Turbo 4WD (ST185) 6:13.25 +1.05 3\. Carlos Sainz Luis Moya Subaru Impreza 555 6:14.07 +1.47 4\. Massimo Biasion Tiziano Siviero Ford Escort RS Cosworth 6:16.56 +4.36 5\. Kenneth Eriksson Staffan Parmander Mitsubishi Lancer Evo I 6:19.17 +6.57 6\. Bruno Thiry Stéphane Prévot Ford Escort RS Cosworth 6:19.18 +6.58 7\. Armin Schwarz Klaus Wicha Mitsubishi Lancer Evo I 6:29.19 +16.59 8\. Pierre-Manuel Jenot 'Slo' Ford Escort RS Cosworth 6:49.16 +36.56 9\. Jesús Puras Álex Romaní Ford Escort RS Cosworth 6:53.49 +41.29 10\. Colin McRae Derek Ringer Subaru Impreza 555 7:01.30 +49.10 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com, erikoiskokeet kartalla Luokka:MM-rallikausi 1994 Luokka:Monte Carlo -ralli
India Amarteifio

India Ria Amarteifio (s. 17. syyskuuta 2001 Kingston upon Thames, Lontoo) on englantilainen näyttelijä. Hän aloitti uransa lapsena West Endissa. Hän esitti ensimmäisen suuren roolinsa vuonna 2023 sarjassa Bridgerton: Kuningatar Charlotte jossa hän esitti nimiroolia nuorena Charlotte von Mecklenburg- Strelitzina. ==Nuoruus== Amarteifio syntyi 17 syyskuuta vuonna 2001 Kingston upon Thamesissa saksalaissyntyiselle Nicole Amarteifiolle ja Ghanalaissyntyiselle Ben Amarteifiolle. Hän kasvoi Twickenhamissa, jossa hän liittyi Richmondin tanssiakatemiaan vuonna 2012. Hän sai akatemiasta stipendin, jolla pääsi Sylvia Youngin teatterikouluun. ==Ura== Amarteifio debytoi West Endissä esittäen nuorta Nalaa elokuvassa Leijonakuningas Lyceum Theaterissa vuonna 2011. Sitten hän esiintyi Matilda the Musicalissa Cambridge Theatressa Hortensiana. Amarteifio oli vuoden 2013 alkuperäisessä roolissa Jali ja suklaatehdas-teatterissa Theatre Royalissa, Drury Lanessa Orvokki Jauhiaisen roolissa. Samana vuonna hän teki televisiodebyyttinsä BBC One -elokuvassa Gangsta Granny. Vuonna 2015 Amarteifio esiintyi minisarjassa The Interceptor ja vieraili Doctor Who -sarjan 9 jaksossa "The Magician's Apprentice", myös BBC One -kanavalla, ja aloitti näyttelijänä Disney-kanavan sarjassa The Evermoor Chronicles (tunnetaan myös nimellä vain Evermoor joissakin maissa) Lacie Fairburnina, jota hän näytteli molemmissa sarjoissa. Hän jatkoi toistuvia rooleja Roz Huntleyn (Thandiwe Newton) tyttärenä Sophiena Line of Duty -sarjan neljännessä kaudessa ja Maya Roebuckina Sky Atlantic - ja Canal+ -rikosdraamassa The Tunnel. Amarteifio teki elokuvadebyyttinsä vuoden 2019 komediadraamassa Military Wives. Vuonna 2022 hän näytteli Nora Randallia Sky Max-scifi-sarjassa The Midwich Cuckkoos. Seuraavana vuonna hän näytteli pääroolia Golda Rosheuvelin päähenkilön nuoresta versiosta Netflixin aikakauden draaman esiosassa Bridgerton: Kuningatar Charlotte. Amarteifio esitti pääroolia yhdessä Corey Mylchreestin kanssa. ==Lähteet== Luokka:Englantilaiset näyttelijät Luokka:Vuonna 2001 syntyneet Luokka:Elävät henkilöt
Fluorifosforihappo

Fluorifosforihappo (H2PO3F) tai fluorofosforihappo on epäorgaaninen molekyyliyhdiste. Yhdistettä käytetään esimerkiksi katalyyttinä. ==Ominaisuudet, valmistus ja käyttö == Huoneenlämpötilassa fluorifosforihappo on väritöntä ja jähmeää nestettä. Yhdiste liukenee hyvin veteen, mutta myös hydrolysoituu veden vaikutuksesta vetyfluoridiksi ja fosforihapoksi. Fluorifosforihappo on keskivahva diproottinen happo.Jean Aigueperse, Paul Mollard, Didier Devilliers, Marous Chemla, Robert Faron & René Romano, Jean Pierre Cuer : "Fluorine Compounds, Inorganic", teoksessa Ullmann's Encyclopedia of Industrial Chemistry, John Wiley & Sons, New York, 2000. Vol. 15, s. 432-433 Fluorifosforihappoa valmistetaan fosforipentoksidin ja vetyfluoridin vesiliuoksen reaktiolla. Toinen tapa on fosforyylifluoridin hydrolyysi. :P4O10 \+ 4 HF + 2 H2O → 4 H2PO3F Fluorifosforihappoa käytetään polymerointireaktioiden katalyyttinä ja metallien pintakäsittelyissä ==Lähteet== Luokka:Epäorgaaniset hapot Luokka:Fluoriyhdisteet Luokka:Fosforiyhdisteet
Corey Mylchreest

Corey Mylchreest (s. toukokuu 1998 Leytonstone, Lontoo) on englantilainen näyttelijä. Hän valmistui Royal Academy of Dramatic Art-koulusta. Mylchreest tuli tunnetuksi Netflixin sarjasta Bridgerton: Kuningatar Charlotte. Hän esitti sarjassa yhtä päärooleista, kuningatar Charlotten aviomiestä kuningas Yrjö III:a. ==Lähteet== Luokka:Brittiläiset näyttelijät Luokka:Elävät henkilöt Luokka:Vuonna 1998 syntyneet
Nils Kiljander

Nikolai (Nils) Kiljander (4. helmikuuta 1851 Lappeenranta – 12. maaliskuuta 1898 Viipuri)Harri Kiljanderin kotiarkisto oli suomalainen kuoronjohtaja, urkuri, oopperalaulaja ja musiikinlehtori. Nils Kiljander tuli ylioppilaaksi Viipurin kymnaasista 1870. Keskeytettyään teologian opintonsa hän lähti opiskelemaan musiikkia Tukholman musiikkiakatemiaan, josta palattuaan hän esiintyi Suomalaisessa oopperassa mm. Figaron roolissa Sevillan parturissa ja Figaron häissä. Hän toimi Helsingissä monien koulujen laulunopettajana sekä useiden kuorojen, mm. mieskuoro Muntra Musikanterien sekä Akademiska Sångföreningenin johtajana. Hän toimi ensimmäisenä musiikin lehtorina Sortavalassa 1880 aloittaneessa järjestyksessään toisessa suomenkielisessä opettajaseminaarissa. Kiljander kuoli sydänhalvaukseen 47-vuotiaana ollessaan Emil Sivorin vieraana Viipurissa. Kiljanderin hautakivi on Sortavalan vanhalla suomalaisella hautausmaalla. Oskar Merikannon laulun Heinäsirkka ja sääski ensimmäinen julkinen esitys oli todennäköisesti Sortavalassa 9.11.1897 Merikannon omassa konsertissa, jossa laulun tulkitsi Seminaarin naiskuoro lehtori Kiljanderin johtamana. Kansalliskirjastosta löytyvät Kiljanderin teokset Suomi on hyvä maa, Salon kukka ja Salon ruusu. Kiljanderin vanhemmat olivat värjärimestari Niklas (Nicolaus) Kiljander (1826-1880) ja Ulrica Sofia Ström (1824-1902). Kiljander oli naimisissa Gotlannista Suomeen muuttaneen Julia Katarina Karolina (Catharina Carolina) Svenssonin kanssa. Heidän lapsiaan olivat sähköttäjä Nils Armas Kiljander, toimittaja Torsten Kaukoranta, venäläistämisvastaiseen salaseura Verikoiriin kuulunut polyteknikko ja arkkitehti Mauritz Alarik Herman Kiljander, Aino Aura Karolina Kiljander sekä graafikko ja arkkitehti Elna Kiljander. == Lähteet == Luokka:Suomalaiset muusikot Luokka:Vuonna 1851 syntyneet Luokka:Vuonna 1898 kuolleet
Santeri Örn

Onni Aarne Santeri Örn (s. 1. joulukuuta 1999 Polvijärvi) on suomalainen pikajuoksija. Hän edustaa Polvijärven Urheilijoita ja häntä valmentaa Jarno Tenhunen. Örn osallistui Yleisurheilun Euroopan-mestaruuskilpailuihin 2022 Münchenissä. Hän oli Suomen aloittajana 4 × 100 metrin viestissä, jossa Suomi jäi alkueriin. Nuorten arvokilpailuissa Örn on juossut pikaviestijoukkueessa alle 20-vuotiaiden maailmanmestaruuskilpailuissa 2018 Tampereella ja alle 23-vuotiaiden Euroopan-mestaruuskilpailuissa 2021 Tallinnassa. Kalevan kisoissa Örn on voittanut 100 metrillä kultaa vuonna 2023, minkä lisäksi hän on ollut samalla matkalla hopealla 2024 ja pronssilla vuonna 2022. 200 metrillä hän sai pronssia 2024. Viestijuoksun Suomen-mestaruuskilpailuissa hän juoksi 4 × 100 metrillä ankkurina hopealle sijoittuneessa Polvijärven Urheilijoiden joukkueessa vuosina 2022 ja 2023. Sisäratojen SM-kilpailuissa hän on saavuttanut 60 metrillä hopeaa vuonna 2023. Aikuisten maaotteluedustuksia Örnillä on vuosilta 2022–2023. == Henkilökohtaiset ennätykset == === Ulkoradat === Matka Aika Paikka Päivä 100 m 10,35 Lappeenranta 19. heinäkuuta 2023 200 m 20,98 Vaasa 30. kesäkuuta 2024 === Sisäradat === Matka Aika Paikka Päivä 60 m 6,75 Helsinki 18. helmikuuta 2023 Lähde == Lähteet == Luokka:Suomalaiset pikajuoksijat Luokka:Vuonna 1999 syntyneet Luokka:Elävät henkilöt
Gustaf Wilhelm Molander

Gustaf Wilhelm Molander (2. kesäkuuta 1863 Kuopio – 22. joulukuuta 1938 Viipuri) oli suomalainen juristi, lääninsihteeri ja valtioneuvos.Ylioppilasmatrikkeli 1853–1899 Kuolleita, Lakimies, 01.01.1939, nro I, s. 91, Kansalliskirjaston digitaaliset aineistotKuolleita, Uusi Suomi, 24.12.1938, nro 347, s. 8, Kansalliskirjaston digitaaliset aineistot Molanderin vanhemmat olivat rovasti Karl Henrik Oskar Molander (1824–1905) ja Edla Viktoria Floman (k. 1918). Hän pääsi ylioppilaaksi 1883 Jyväskylän lyseosta ja suoritti Helsingin yliopistossa tuomarintutkinnon 1889 ja kameraalitutkinnon 1890. Molander sai varatuomarin arvon 1892.Yrjö Kotivuori, Ylioppilasmatrikkeli 1640–1852: Karl Henrik Oskar Molander. Verkkojulkaisu 2005. Luettu 9.7.2023. Molander nimitettiin Turun ja Porin läänin varalääninsihteeriksi 1893. Hän oli kruununvoutina Mynämäen kihlakunnassa 1897–1906 ja Käkisalmen kihlakunnassa 1906–1912. Molander oli sitteen Viipurin lääninhallituksen lääninsihteerinä 1912–1928 ja jäi sitten eläkkeelle. Hän oli Suomen Kauppapankki Oy:n valtion asiamiehenä 1913–1919 ja sai valtioneuvoksen arvon vuonna 1916. Molander oli Käkisalmella kaupunginvaltuuston jäsenenä ja kouluneuvosotn puheenjohtajana. Molander oli naimisissa 1892–1937 opettaja Elin Ungernin (k. 1937) kanssa ja vuodesta 1937 Eeva Stiina Karhusen kanssa. Molanderin veljiä olivat lääninkanslisti Karl Herman Molander (1851–1882), toimittaja Lennart Oskar Molander (1854–1906) ja Viipurin lääninvankilan saarnaaja Lauri Johannes Molander (1866–1899). ==Lähteet== Luokka:Suomalaiset juristit Luokka:Suomalaiset virkamiehet Luokka:Käkisalmen kaupunginvaltuutetut Luokka:Vuonna 1863 syntyneet Luokka:Vuonna 1938 kuolleet
Red and anarchist black metal

Red and anarchist black metal (myös RABM) on black metalin alasuuntaus, jonka sanoitukset liittyvät yleensä anarkismiin, antifasismiin, luonnonsuojeluun, sosialismiin, feminismiin, prideen, kommunismiin ja eläinten oikeuksiin. RABM syntyi vastaiskuna kansallissosialistiselle black metalille. RABM-yhtyeitä ovat Panopticon, Dawn Ray’d, Iskra, Wolves in the Throne Room, Trespasser, Gaylord, Violet Cold, Sankara, Anarchist Wolves ja Hyems. Suomalaisia RABM- yhtyeitä ovat esimerkiksi Qwälen ja Punaterrori. Monissa RABM-yhtyeissä on huomattavissa runsaasti crust punk -vaikutteita. Luokka:Black metalin alalajit Luokka:Vasemmisto
PURA-oireyhtymä

PURA-oireyhtymä on erittäin harvinainen oireyhtymä, joka aiheuttaa kehitysvammaisuutta ja moninaisia muita oireita.Johanna Rintahaka, PURA- oireyhtymä Tukiliitto 6.3.2023, viitattu 9.7.2023 PURA-oireyhtymästä kärsivistä noin puolilla esiintyy epilepsiaa, joka useimmiten alkaa ilmetä kohtauksina 2–4 vuoden iässä. Puhumaan oppiminen vaikuttaa harvinaiselta, mutta puheen ja sanattoman viestinnän ymmärrys näyttää kehittyvän paremmaksi. Myös motoristen taitojen kehittyminen on vaikeasti viivästynyttä. Oireyhtymään kuuluu myös liikehäiriöitä, kuten dystoniaa ja koreaa. Yleensä vastasyntyneillä on hypotonia, joka johtaa syömisvaikeuksiin. Muita PURA- oireyhtymän piirteitä ovat hengitysvaikeudet (apnea, synnynnäinen hypoventilaatio), hypotermia, hypersomnia, mahan, suoliston ja silmien ongelmat, endokriiniset ja aineenvaihdunnalliset häiriöt sekä lievästi poikkeavat kasvonpiirteet. Vauvoilla on havaittu lisäksi tavallista herkempi säikkymisrefleksi. PURA-oireyhtymästä kärsivillä on havaittu aivokuvantamisella aivokurkiaisen rakennepoikkeavuuksia ja myelinisaation poikkeavuutta. PURA-oireyhtymän aiheuttava geenivirhe on paikannettu kromosomiin 5. PURA-oireyhtymällä on autosomaalinen ja vallitseva periytymistapa, mutta sen taustalla on useimmiten de novo -mutaatio. Erotusdiagnostisesti huomionarvoisia tiloja ovat muiden muassa Prader–Willin oireyhtymä, spinaalinen lihasatrofia, Rettin oireyhtymä, Angelmanin oireyhtymä ja myotoninen dystrofia. PURA-oireyhtymä ei ole parannettavissa vaan sen hoito on oireenmukainen. Oireisto kuvattiin ensimmäisen kerran vuonna 2014. == Lähteet == Luokka:Oireyhtymät Luokka:Perinnölliset sairaudet
Gian Galeazzo Sforza

Giàn Galeazzo Sforza (20. kesäkuuta 1469 Abbiategrasso – 22. lokakuuta 1494 Pavia) toimi Milanon herttuana vuosina 1476–1494. Giàn Galeazzon Sforzan vanhemmat olivat Milanon herttua Galeazzo Maria Sforza ja Bona di Savoia. Giàn Galeazzosta tuli isänsä seuraaja vain kahdeksanvuotiaana. Herttuakunnan hallintoa johtivat aluksi hänen äitinsä ja epäsuosittu kansleri Cicco Simonetta. Sen jälkeen todellisena hallitsijana toimi Giàn Galeazzon setä Ludovico Sforza, joka piti Giàn Galeazzon erossa kaikista hallinnollisista asioista ja siirrätti hänet Paviaan. Vuonna 1489 Giàn Galeazzo Sforza meni naimisiin Isabella Aragonialaisen kanssa. He asuivat Viscontien kesäpalatsissa Paviassa. On väitetty, että Ludovico Sforza olisi myrkyttänyt veljenpoikansa, mutta on kuitenkin todennäköistä, että Giàn Galeazzo Sforza kuoli johonkin sairauteen. == Lähteet == Luokka:Milanon herttuat Luokka:Vuonna 1469 syntyneet Luokka:Vuonna 1494 kuolleet
Friedrich Sumari

Friedrich Sumari, sukunimi vuoteen 1932 Schuffert (8. elokuuta 1888 Jyväskylä – 1961) oli suomalainen valtiotieteen tohtori ja Kylmäkoski Oy:n perustaja ja toimitusjohtaja.Tohtori Fr. Sumari 50 v., Suomen paperi- ja puutavaralehti : Suomen paperi-insinöörien yhdistyksen äänenkannattaja, 15.08.1938, nro 15, s. 52, Kansalliskirjaston digitaaliset aineistotTäydentäviä yhtiötietoja : Tekovilla ja Tilke Osakeyhtiö, Pörssitieto G. KockKuka kukin on 1954 Sumarin vanhemmat olivat valokuvaaja Franz August Emil Schuffert ja Alma Maria Höglund. Sumari pääsi ylioppilaaksi Turun suomalaisesta reaalilyseota 1907. Hän opiskeli Berliinin ja Leipzigin kauppakorkeakouluissa 1907-1908 sekä valtiotieteitä Berliinin ja Freiburgin yliopistoissa. Sumari valmistui valtiotieteen tohtoriksi Freiburgin yliopistosta 1913. Hän teki opintomatkoja useisiin Euroopan maihin muun muassa tutkiakseen puusepänteollisuuden vientimahdollisuuksia. Sumari perusti 1917 Auraan Tekovilla ja Tilke Oy:n sekä lelutehtaan Äetsään. Vuonna 1916 hän oli perustamassa Kylmäkoskelle puusepänteollisuuden alalla toiminutta Kylmäkoski Oy:tä. Vuonna 1929 perustettiin vielä Kylmäkoski Oy:n huonekalumyyntiä varten Huonekalu Oy Omnia Turkuun ja Huonekalu Oy Vesta Helsinkiin. Sumari oli kaikkien yhtiöiden toimitusjohtajana ja hallituksen jäsenenä. Sumari teki 1924 aloitteen Suomen Puuseppäteollisuuden liiton perustamisesta ja toimi liiton puheenjohtajana 1925–1927 sekä Suomen Puuseppäteollisuuden Työnantajaliiton asiamiehenä 1927–1928. Puutalonviejät ry:n luottamusneuvoston jäsenenä Sumari oli 1941–1950. Hän oli myös Kylmäkosken kunnanvaltuuston jäsenenä. Friedrich Sumarin mukaan on nimetty Kylmäkoskella Sumarintie.Akaan Seutu 18.6.2022 : Friedrich Sumari (Tilaajille) ==Lähteet== Luokka:Suomalaiset yritysjohtajat Luokka:Vuonna 1888 syntyneet Luokka:Vuonna 1961 kuolleet
Periventrikulaarinen leukomalasia

Periventrikulaarinen leukomalasia (PVL) eli aivokammioiden viereisen valkean aineen vaurio on erityisesti ennenaikaisesti syntyneillä lapsilla ilmenevä aivovaurio, jossa aivokammioiden viereisessä valkeassa aineessa on vaihtelevaan oirekuvaan johtava muutos. Se johtuu aivoverenkierron vähäisyydestä ja sen aiheuttamasta aivojen hapenpuutteesta tai liiallisesta hiilidioksidipitoisuudesta. Periventrikulaarinen leukomalasia voi olla kehittynyt ennen syntymää tai voi kehittyä synnytyksessä tai päivien kuluessa siitä. Yleensä vaurio esiintyy ennen 30. raskausviikkoa syntyneillä alle 1,5 kg painoisilla vauvoilla. Aikuisilla periventrikulaarinen leukomalasia todetaan harvoin ja tällöin se on saattanut olla henkilöllä jo vastasyntyneisyyskaudesta lähtien. Ennenaikaisesti syntyvillä lapsilla vaurio kehittyy helposti aivoverisuonten kypsymättömyyden ja vaurioitumisherkkyyden johdosta. Suomessa noin 13–26 %:lla ennenaikaisesti syntyvistä lapsista on periventrikulaarinen leukomalasia. Harvemmin se voi ilmetä myös ilman ennenaikaista synnytystä ja pienikokoisuutta.Johanna Rintahaka, Periventrikulaarinen leukomalasia Tukiliitto 6.4.2023, viitattu 9.7.2023 Periventrikulaarisen leukomalasian oirekuvaa määrittävät vaurion laajuus ja tarkka sijainti aivoissa. Suurin osa vaurion saaneista kuitenkin kärsii sen mukanaan tuomista pitkäaikaishaitoista. Vastasyntyneiden varhaisia merkkejä vauriosta voivat olla imettämisen vaikeus, alaraajojen hypotonia, kaulan ojentajalihasten hypertonia ja apnea (hengityskatkokset). Periventrikulaarinen leukomalasia johtaa usein CP-vammaan ja voi aiheuttaa kehitysvamman. Psykomotorinen kehitysviive, tarkkaavaisuuden häiriö, näkö- ja kuuloaistin heikkous ja epilepsia ovat mahdollisia, mutta kaikilla toiminnallisia puutteita ei ilmene vaikeusasteen yksilöllisestä vaihtelusta johtuen. Useimmiten periventrikulaarinen leukomalasia on epätarkkarajainen eikä ilmene havaittavina kudosmuutoksina aivoissa. Hermoverkostojen kehittyminen kuitenkin häiriytyy vaurion seurauksena. Vaikein periventrikulaarisen leukomalasian muoto on sen kystinen tyyppi, jossa vaurion kokeneelle aivoalueelle ilmaantuu yleensä 2–3 viikon kuluessa hapenpuutteesta ja verenkierron vähäisyydestä pieniä kystia. Usein nämä kystat sulautuvat aivokammioihin ja johtavat hydrokefalukseen. Kystat voivat kuitenkin myös suurentua. Periventrikulaarinen leukomalasia voidaan todeta ultraäänitutkimuksen ja magneettikuvauksen avulla. Vaurion saaneiden elinajanodote riippuu vaurion vaikeusasteesta. Periventrikulaarinen leukomalasia on kuvattu ensimmäisen kerran jo vuonna 1867, ja nimi otettiin käyttöön vuonna 1962. == Lähteet == Luokka:Neurologiset sairaudet
Zainulla Rasulev

Zәynulla bin Xәbibulla bin Rәsül (Rәsülyev, Зәйнулла бин Хәбибулла бин Рәсүл / Рәсүлев, ; 25. maaliskuuta 1833, Orenburgin kuvernementti – 2. helmikuuta 1917, Troitsk) oli baškiiritaustainen islamilainen hahmo, yksi merkittävimmistä jadidismin edustajista. Rasulev perusti uutta opetusmenetelmää käyttävän madrasan Räsüliyä, joka oli Uralin alueella ensimmäisiä. Hän kuului Naqshbandi-nimiseen suufilaisuuden veljeskuntaan. Hän valisti heimolaisiaan kyseisestä islamin mystisestä suuntauksesta ja tuki eri uskonnollisia innovaatioita, kuten Muhammedin syntymän juhlistamista (Mawlid), ja tämän vuoksi oli kiistelty hahmo konservatiivien keskuudessa.Юнусова А. Б. Ислам в Башкортостане. — М.: Логос, 2007. — 96 с. (Ислам в России / под ред. А. В. Малашенко) ==Lähteet== Luokka:Vuonna 1833 syntyneet Luokka:Vuonna 1917 kuolleet Luokka:Suufit
Jadidismi

Jadidismi tai Džadidismi (, , krimintat. Usul-i Cedid; arabian sanasta jadīd, ”uusi”) oli turkkilaisten kansojen islamilainen uudistusliike Venäjän keisarikunnassa 1800-luvun lopulla ja 1900-luvun alussa. Jadidismin perustajaksi lasketaan yleensä krimintataari Ismail Gasprinski, joka vuonna 1883 alkoi julkaista lehteä Terdžiman (تَرْجِمَانْ , ”kääntäjä”) ja avasi ensimmäisen uutta opetusta käyttävän oppilaitoksen Bahtšisaraissa. Suomen tataariyhteisönkin keskuudessa vaikuttanut Musa Bigi oli myös merkittäviä uudistajia. Muihin tunnettuihin jadideihin kuuluu esimerkiksi Ğalimcan Barudi, Zainulla Rasulev ja Husain Faizhanov. Vastavuoroisesti kadimit (, qadīm, ”vanha”) suosivat islamin konservatiivisempaa tulkintaa ja vastustivat muun muassa eurooppalaista pukeutumista ja maallisten asioiden opiskelua. Heillä oli yleisesti negatiivinen kuva naisten koulutuksesta, kun taas jadidit edesauttoivat sitä. Poiketen vanhoillisista, jadidit uskoivat, että integraatiota ja vuorovaikutusta venäläisten kanssa ei voida välttää ja täten kannattivat opiskeluun myös venäläisissä kouluissa. ==Lähteet== ==Aiheesta muualla== * Zaripov, Islam & Ramil Belyaev: Our Religious Mentor: Musa Bigeev and The Tatars in Finland, 2020 Luokka:Islamin historia
Renpenningin oireyhtymä

Renpenningin oireyhtymä on X-kromosomissa peittyvästi periytyvä oireyhtymä, joka aiheuttaa muun muassa kehitysvammaisuutta, lievää lyhytkasvuisuutta ja poikkeavat kasvonpiirteet. Oireyhtymä ilmenee toisistaan hieman poikkeavissa muodoissa, jotka johtuvat PQBP1-geenin mutaatiosta. Renpenningin oireyhtymää esiintyy lähinnä miehillä. Sen aiheuttavaa geenivirhettä kantavat naiset ovat lähes aina oireettomia tai hyvin vähäoireisia.Johanna Rintahaka, Renpenningin oireyhtymä Tukiliitto 6.3.2023, viitattu 9.7.2023 Renpenningin oireyhtymästä kärsivillä lapsilla sekä painon kehitys että pituuskasvu ovat usein heikentyneet. Motoriset ja kielelliset kehitysviiveet ovat tyypillisiä, ja noin kahdella kolmesta potilaasta on keskivaikea tai vaikea kehitysvamma. Lisäksi oireyhtymään saattaa liittyä epilepsia. Renpenningin oireyhtymä aiheuttaa mikrokefaliaa. Sille luonteenomaisia kasvonpiirteitä ovat pitkänomaiset, kolmiomaiset kasvot, ylöspäin suuntautuneet silmäluomien raot, harventuneet kulmakarvat, kookas nenä, muodoltaan poikkeavat korvat sekä lyhyt vako nenän ja ylähuulen välissä. Murrosiässä voidaan usein havaita kivesten poikkeuksellinen pienikokoisuus. Renpenningin oireyhtymässä voi ilmetä selkärangan ja selän alueen, joskus myös käden lihasatrofia. Pään kannattelu voikin olla vaikeaa. Noin viidesosasssa tapauksista esiintyy sydämen, suulaen, silmien ja peräaukon rakennepoikkeamia. Tällaisiin voivat kuulua suulakihalkio, kolobooma ja peräaukon umpeutuma. Renpenningin oireyhtymän esiintyvyydeksi vastasyntyneillä on arvioitu alle yksi miljoonasta. Erotusdiagnostisesti huomionarvoinen tila on esimerkiksi Smith–Lemli–Opitzin oireyhtymä. Renpenningin oireyhtymän hoito on oireenmukainen. Oireisto on kuvattu vuonna 1962 ja nimetty Hans Renpenningin mukaan. == Lähteet == Luokka:Oireyhtymät Luokka:Perinnölliset sairaudet
IPhone 12 Pro

iPhone 12 Pro on Applen 23. lokakuuta 2020 julkistama älypuhelin, joka kuuluu iPhone 12 -sarjaan. Puhelimen muita versioita ovat iPhone 12 mini, iPhone 12 ja iPhone 12 Pro Max. Puhelimessa on kuusiytiminen A14 Bionic -siru ja 6,1 tuuman näyttö. iPhone 12 Pro on 70% edeltäjäänsä tehokkaampi A14 Bionic -sirun ansiosta. Siru on myös muissa iPhone 12 -sarjan malleissa. Tallennustilaa on 128, 256 tai 512 gigatavua ja keskusmuistia kuusi gigatavua. Puhelimessa on kolme takakameraa, pääkamera, ultralaajakulmakamera ja telekamera. Akun kapasiteetti on 2 815 milliampeerituntia ja se tukee 20 watin pikalatausta ja 15 watin langatonta latausta. Puhelimen IP-luokitus on 68 ja se on pölyn- ja vedenkestävä. Käyttöjärjestelmänä on iOS 14.1, joka on päivitettävissä iOS 16.5 -versioon. == Lähteet == == Aiheesta muualla == Luokka:Vuoden 2020 matkapuhelimet Luokka:IOS-pohjaiset laitteet Luokka:Applen matkapuhelimet
IPhone 12 Pro Max

iPhone 12 Pro Max on Applen 13. marraskuuta 2020 julkistama älypuhelin, joka on suurin malli iPhone 12 -sarjassa. Pro Max on identtinen Pron kanssa kaikilta muilta osa-alueilta, paitsi näytön koko ja akun kapasiteetti. Puhelimen muita versioita ovat iPhone 12 mini, iPhone 12 ja iPhone 12 Pro. Puhelimessa on kuusiytiminen A14 Bionic -siru ja 6,7 tuuman näyttö. iPhone 12 Pro on 70% edeltäjäänsä tehokkaampi A14 Bionic -sirun ansiosta. Siru on myös muissa iPhone 12 -sarjan malleissa. Tallennustilaa on 128, 256 tai 512 gigatavua ja keskusmuistia kuusi gigatavua. Puhelimessa on kolme takakameraa, pääkamera, ultralaajakulmakamera ja telekamera. Akun kapasiteetti on 3 687 milliampeerituntia ja se tukee 20 watin pikalatausta ja 15 watin langatonta latausta. Puhelimen IP-luokitus on 68 ja se on pölyn- ja vedenkestävä. Käyttöjärjestelmänä on iOS 14.1, joka on päivitettävissä iOS 16.5 -versioon. == Lähteet == == Aiheesta muualla == Luokka:Vuoden 2020 matkapuhelimet Luokka:IOS-pohjaiset laitteet Luokka:Applen matkapuhelimet
Ellis Islandin kunniamitali

Ellis Islandin kunniamitali () on yhdysvaltalainen kunniamerkki. Sitä on jakanut Ellis Island Honors Society -niminen yhdistys vuodesta 1986 lähtien sellaisille yksilöille, jotka ovat tehnyt pyyteettömästi työtä Yhdysvaltojen tai sen kansalaisten hyväksi. Saajan pitää olla Yhdysvaltain kansalainen. Kunniamitalin saajat merkitään Yhdysvaltain kongressin virallisiin pöytäkirjoihin. Kunniamitali jaetaan yleensä Ellis Islandilla järjestettävässä gaalassa. Kunnianosoitusta jaetaan yhdessä luokassa: * kunniamitalin nauha Tunnettuja kunniamitalin saaneita henkilöitä ovat mm. Gerald Ford, Jimmy Carter, Ronald Reagan, Bill Clinton, George H. W. Bush, Tony Blair, Henry Kissinger, Frank Sinatra, Muhammad Ali, Bob Hope ja Lee Iacocca. == Lähteet == Luokka:Yhdysvaltain kunniamerkit
Kristofer Lehmkuhl

Kristofer Diedrich Lehmkuhl (25. syyskuuta 1855 Bergen – 23. lokakuuta 1949 Bergen) oli norjalainen liikemies ja poliitikko. Hän istui suurkäräjillä vuosina 1903–1906 ja toimi Norjan työministerinä 1905–1907. Hänen mukaansa on nimetty purjealus Statsraad Lehmkuhl. ==Lähteet== ==Aiheesta muualla== Luokka:Norjan työministerit Luokka:Norjalaiset liikemiehet Luokka:Vuonna 1855 syntyneet Luokka:Vuonna 1949 kuolleet
IPhone 11 Pro Max

iPhone 11 Pro Max on Applen 20. syyskuuta 2019 julkistama älypuhelin, joka on iPhone 11 -sarjan suurin malli. Pro Max on identtinen Pron kanssa kaikilta muilta osa-alueilta, paitsi näytön koko ja akun kapasiteetti. Puhelimen muita versioita ovat iPhone 11 ja iPhone 11 Pro. == Ominaisuudet == Takakamerassa on yksi ultralaajakulmaobjektiivi ƒ/2.4, jonka kuvakulma on peräti 120 astetta, yksi ƒ/1.8 laajakulmaobjektiivi ja yksi ƒ/2.0 teleobjektiivi, jossa on 2x optinen zoom. Kamerassa on sarjakuvaustila, kuvanvakain, HDR ja muotokuvaustila, joka tukee edistyksellistä boke-tehostetta. Kamerassa on myös uusi Night Mode -toiminto, jolla voi ottaa kirkkaampia kuvia pimeässä ilman salamavaloa. Puhelimessa on myös uudistettu kamerasovellus, joka lisää uusia ominaisuuksia, kuten valintapyörä eri polttovälien portaattomaan valitsemiseen. IPhone 11 Pro kuvaa 4K-resoluution videota jopa 60 kuvaa sekunnissa ja 1080p-resoluution hidastettua kuvaa jopa 240 kuvaa sekunnissa. Puhelimessa on myös äänen zoomausominaisuus, jolloin äänen tallennus painottuu kuvattavalle alueelle. Videota voidaan tallentaa useilla kameroilla samanaikaisesti. IPhone 11 Pro Maxissa on myös 12 MP TrueDepth-etukamera ƒ/2.0-aukolla. Etukamera tukee myös vakautettua 4K-videotallennusta jopa 60 kuvaa sekunnissa. Apple on lisännyt tässä puhelimessa ensimmäistä kertaa myös hidastetun videotallennuksen etukameraan, jolloin se kuvaa 1080p-resoluutiolla jopa 120 kuvaa sekunnissa. Puhelimessa on myös mahdollisuus ottaa videota 1 920 × 1 080 (täysteräväpiirto) ja 1 280 × 720 (HD)-resoluutioilla. iPhone 11 Pro Maxissa on 3 969 mAh li-ion-akku ja puhelin on IP68-pölyn- ja vedenpitävä. Suorittimena on Apple A13 Bionic. Puhelinta saa mustana, keskiyönvihreänä, kultaisena ja valkoisena. == Lähteet == == Aiheesta muualla == Luokka:Vuoden 2019 matkapuhelimet Luokka:IOS-pohjaiset laitteet Luokka:Applen matkapuhelimet
Cecilie Dahl

Cecilie Dahl (26. toukokuuta 1858 Kristiania – 5. elokuuta 1943 Oslo) oli norjalainen taidemaalari. Hän opiskeli 1880-luvulla Berliinissä ja Pariisissa sekä myöhemmin Tanskassa. Kirche in Nordfjordeid 07.jpg|Dahlin maalaama alttaritaulu Nordfjordeidin kirkossa. Portrett av Julius Middelthun - 1928 - Cecilie Dahl - Oslo Museum - OB.00648.jpg|Julius Middelthunin muotokuva. ==Lähteet== ==Aiheesta muualla== Luokka:Norjalaiset taidemaalarit Luokka:Vuonna 1858 syntyneet Luokka:Vuonna 1943 kuolleet
Borhan Şähidi

Borhan Şähidi (Şähidullin, , , , ; 3. lokakuuta 1894 – 27. elokuuta 1989) oli kiinalainen poliitikko, joka työskenteli useissa eri korkean aseman tehtävissä Xinjiangissa. Etniseltä taustaltaan Şähidi oli kiinantataari, kotoisin Kazanin kuvernementista. Qing-dynastian hajottua vuonna 1912 hän lähti tataarikauppiaiden matkaan kohti Ürümqin kaupunkia Xinjiangiin, missä hän aloitti työt myymälävirkailijana. Vuonna 1914 hän sai Kiinan kansalaisuuden. Hän tuli köyhästä perheestä eikä voinut lapsena opiskella. Vuonna 1929 Berliinissä hän aloitti kansantalouden opiskelun. Şähidi puhui tataarin ja venäjän lisäksi uiguuria, kiinaa, turkkia ja hieman arabiaa. Borhanin puoliso Rashida (1912-1990) oli uiguurilainen poliitikko, yksi ensimmäisistä naisista, joka valittiin Kiinan tasavallan parlamenttiin vuonna 1948.James A. Millward (2007). Eurasian Crossroads: A History of Xinjiang. Columbia University Press. s. 174. ISBN 978-0-231-13924-3.Борһан Шәһиди — дәүләт һәм сәясәт эшлеклесе, дипломат, галим, язучы : [татар.] / Төз. Р. Исламов, Р. Мингалиев, Д. Рәхим. — Казан : Җыен, 2020. — 448 с. — («Шәхесләребез» сериясе = Знаменитые личности). — ISBN 978-5-902783-51-0. ==Lähteet== Luokka:Vuonna 1894 syntyneet Luokka:Vuonna 1989 kuolleet Luokka:Kiinalaiset poliitikot Luokka:Tataarit